MUNICIPIUL CRAIOVA

CONSILIUL LOCAL AL MUNICIPIULUI CRAIOVA
HOTĂRÂREA NR. ​​​437
         Consiliul Local al Municipiului Craiova, întrunit în şedinţa ordinară din data de 30.09.2009.

Având în vedere raportul nr. 112935/2009 întocmit de Direcţia Patrimoniu prin care se propune încetarea dreptului de administrare al Regiei Autonome de Administrare a Domeniului Public si Fondului Locativ Craiova, asupra bunului  “Parcul Lunca Jiului” şi rapoartele comisiilor de specialitate ale Consiliului Local al Municipiului Craiova nr.323, 324, 327, 328, 329/2009;  
În conformitate cu prevederile Legii nr. 213/1998 privind proprietatea publică şi regimul juridic al acesteia, cu modificările şi completările ulterioare şi Hotărârii Guvernului nr.141/2008 pentru modificarea şi completarea Hotărârii Guvernului nr.965/2002 privind atestarea domeniului public al judeţului, precum şi al municipiilor, oraşelor şi comunelor din judeţul Dolj;
În temeiul art.36 alin.2 lit. c coroborat cu alin.5 lit.a, art.45 alin. 3, art.123 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă încetarea dreptului de administrare al Regiei Autonome de Administrare a Domeniului Public si Fondului Locativ Craiova, asupra bunului „Parcul Lunca Jiului”.
Art.2. Pe data prezentei hotărâri se modifică în mod corespunzator Hotărârea Consiliului Local nr. 80/2006 referitoare la darea în administrarea Regiei Autonome de Administrare a Domeniului Public si Fondului Locativ Craiova a unor bunuri care aparţin domeniului public al municipiului Craiova.
Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico-Financiară, Direcţia Servicii Publice şi Regia Autonomă de Administrare a Domeniului Public si Fondului Locativ Craiova vor aduce la îndeplinire prevederile prezentei hotărâri.

